OpenLLM-France/wikimedia huggingface dataset:
# Kizito Musampa

Kizito "Kiki" Musampa (Kinshasa, 20 de juliol de 1977) és un exfutbolista neerlandès, nascut al Zaire, que ocupava la posició de migcampista.

## Trajectòria

Comença la seua carrera a l'acadèmia de l'AFC Ajax. Entre 1994 i 1997 milita al club neerlandès, on aconsegueix sis gols en 42 partits. El 1997 fitxa pel Girondins Bordeaux, amb la intenció de guanyar experiència i ser seleccionable pels Països Baixos per acudir al Mundial de 1998, tot i que aquesta opció no la va considerar el seleccionador Guus Hiddink.
L'estiu de 1999 fitxa pel Málaga CF de la primera divisió espanyola. En quatre campanyes, marca 22 gols en 94 partits amb els andalusos. El 2003 marxa a l'Atlètic de Madrid, on no té tanta continuïtat, sent suplent el 2004.
És cedit al Manchester City el que roman de temporada i la següent. Hi comença sent titular, però després perd aquesta condició. Al final de la temporada 05/06 hi retorna a l'Atlètic de Madrid, que el traspassa al Trabzonspor turc.
La temporada 07/08, el neerlandès entrena amb el conjunt anglés del Sunderland però finalment no s'incorpora a l'equip. Retorna al seu país, i al novembre del 2007 signa amb l'AZ Alkmaar, on hi roman dos mesos, fins a gener del 2008.
Després de no passar una prova amb el Toronto FC, signa un contracte de dos anys amb el sud-coreà FC Seoul, però tot just apareix en cinc ocasions (tres de lliga i dues de copa) abans d'avançar la fi de l'acord al juny del 2008. Al març del 2009 retorna al futbol professional al formar amb el Willem II Tilburg. Al setembre d'eixe any entrena i juga un amistós amb el FC Metz, però sense arribar a signar.

## Selecció

Musampa va participar amb la selecció neerlandesa sub-20 al Mundial de la categoria, celebrat el 1995.

## Referències

* ↑ «Musampa earns Atlético move». UEFA.com, 05-06-2003. [Consulta: 17 març 2008].
* ↑ «Musampa touches down in Trabzon». UEFA.com, 30-08-2006. [Consulta: 17 març 2008].
* ↑ SAFC.COM: / News / News Archive / Kiki hopes for run-out /
* ↑ SAFC.COM: / News / News Archive / No Musampa deal /
* ↑ «Willem II sign Kiki Musampa». Arxivat de l'original el 2018-12-01. [Consulta: 22 gener 2010].
* ↑ «Kiki Musampa à l'essai à Metz». Arxivat de l'original el 2009-09-06. [Consulta: 22 gener 2010].

## Enllaços externs

* Fitxa del jugador Arxivat 2009-02-03 a Wayback Machine.
# Molí de Blancafort

El Molí de Blancafort és un conjunt d'edificacions del municipi de la Garriga incloses en l'Inventari del Patrimoni Arquitectònic de Catalunya. Es troba al peu del riu Congost, al nord de la població.

## Història

Originàriament era una torre o fortalesa de control de pas del riu Congost. L'actual casal va reemplaçar l'antiga «fortitudo de Blancafort», documentada des del 1183 i que es trobava sota l'alt domini de la família Centelles. El 1242, Bernat III de Centelles va encomanar al seu castlà Pere de Santa Eugènia el castell de Centelles i altres fortaleses, entre elles la de Blancafort junt amb «ipsum militem de Blancafort ...».
Des de 1320 no s'ha trobat cap més notícia sobre la força o «domus» de Blancafort. En canvi, se n'han trobat sobre el molí i els hereus del mas que, des de 1297, fan actes de reconeixença del domini a la família Centelles que s'esedevenen fins a èpoques modernes.
La casa nova va ser cremada pels francesos i en l'actualitat està habitada. La capella fou beneïda l'any 1676. A la llinda del portal hi ha l'escut dels Blancafort i la inscripció: Any 1674 Pau Joan Blancafort.

## Descripció

El conformen un conjunt d'edificacions que mostren la complexitat de les propietats medievals. Al voltant de l'era hi ha quatre edificis: la torre de defensa, coberta per una teulada piramidal, la masia, el molí i la casa nova. La casa vella, construïda amb pedra, consta de planta baixa i pis, amb coberta a dos vessants. El portal d'entrada és d'arc de mig punt adovellat. Al damunt hi ha una finestra d'arc conopial i les obertures dels costats són quadrades i amb marc de pedra. La casa nova consta de planta baixa i dos pisos, situada a la façana de ponent de la casa vella.
Unit per un porxo i situat a llevant de l'edifici principal hi ha el molí. Es tracta d'un molí de dues moles mogut per l'aigua del Congost, desviada a través d'un rec. Després de moure les rodes que fan anar les moles, l'aigua transcorre per tot el terme de la Garriga a través d'un rec d'uns 3 quilòmetres de longitud, és l'anomenat Rec Monar.
A migdia està situada la capella de la Mare de Déu dels Misteris.
Datació: La torre de defensa és del segle xii-xiii, la masia del segle xvi, i el molí fariner, la casa nova i la capella, daten del segle xvii.

## Referències

* 1 2 «Molí de Blancafort». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 12 abril 2013].

## Bibliografia

* Pladevall i Font, Antoni. «Casal de Blancfort». A: El Vallès Occidental El Vallès Oriental. Barcelona: Enciclopèdia Catalana, 1991, p. 56 (Catalunya romànica, XVIII). ISBN 84-7739-271-4.

## Enllaços externs

* Casal de Blancafort Catalunya Medieval
* Casal de Blancafort a Castells Catalans
# Kevin Strijbos

Kevin Strijbos (Geel, 13 d'agost de 1985) és un pilot de motocròs flamenc. Al llarg de la seva carrera, ha estat Campió d'Europa de 125cc (2001), dues vegades subcampió del Món (2006 i 2007), amb un total de 6 victòries en Grans Premis, i ha integrat la selecció belga que va guanyar el Motocross des Nations el 2004. També ha guanyat un campionat britànic i un de Bèlgica de motocròs.

## Palmarès al mundial de motocròs

    A 31 de desembre de 2019
Font:
| Any | Motocicleta | Mx GP |
| 2003 | Suzuki | 9è |
| | | MX1 |
| 2004 | Suzuki | 5è |
| 2005 | Suzuki | 16è |
| 2006 | Suzuki | 2n |
| 2007 | Suzuki | 2n |
| 2008 | Kawasaki | 24è |
| 2009 | Honda | 19è |
| 2010 | Suzuki | 13è |
| 2011 | Suzuki | 10è |
| 2012 | KTM | 6è |
| 2013 | Suzuki | 4t |
| | | MXGP |
| 2014 | Suzuki | 3r |
| 2015 | Suzuki | 12è |
| 2016 | Suzuki | 11è |
| 2017 | Suzuki | 15è |
| 2018 | KTM | 14è |
| 2019 | Yamaha | 22è |

## Referències

* ↑ «Kevin Strijbos» (PDF) (en francès). memotocross.fr. Arxivat de l'original el 6 de febrer 2020. [Consulta: 6 gener 2020].
* ↑ «Kevin Strijbos MXGP race results» (en anglès). mxgpresults.com. [Consulta: 23 gener 2020].
* ↑ «2006 MXGP Overall Standings» (en anglès). mxgpresults.com. [Consulta: 23 gener 2020].
* ↑ «Kevin Strijbos career profile» (en anglès). bestsports.com. [Consulta: 23 gener 2020].
* ↑ «Palmares du Mondial Mx 1» (en francès). memotocross.fr. [Consulta: 6 gener 2020].

## Enllaços externs

* Vídeo amb Kevin Strijbos ensenyant a pilotar sobre sorra (anglès)
# Kevin Strootman

Kevin Strootman (nascut el 13 de febrer de 1990) és un futbolista neerlandès que juga com a migcampista al Cagliari Calcio, cedit per l'Olympique de Marsella i a la selecció de futbol dels Països Baixos.

## Referències

* ↑ http://www.asromastore.it/eu-it/players/kevin-strootman
# Kleinia galpinii

Kleinia galpinii és una espècie del gènere Kleinia i que pertany a la família de les Asteraceae. El nom de l'espècie commemora E. E. Galpin.

## Referències

* ↑ Hyde, Mark et al. «Kleinia galpinii Hook. f.». Flora of Zimbabwe. [Consulta: 10 novembre 2013].
# Montecchio Maggiore

Montecchio Maggiore és un municipi italià, situat a la regió del Vèneto i a la província de Vicenza. L'any 2004 tenia 20.730 habitants.

## Vegeu també

* Bisazza, grup empresarial de material de construcció.
# Kreba-Neudorf

Kreba-Neudorf (alt sòrab: Chrjebja-Nowa Wjes) és un municipi alemany que pertany a l'estat de Saxònia. Es trobava a uns 10 km al nord-oest de Niesky. Comprèn els districtes de Kreba (Chrjebja), Lache (Čorna Truha), Neudorf (Nowa Wjes) i Tschernske (Ćernsk).
# Ordinariat militar d'Alemanya

L'Ordinariat militar d'Alemanya (alemany: Deutsches Militärordinariat) és un ordinariat militar de l'Església Catòlica per a Alemanya. Actualment està regit pel bisbe Franz-Josef Overbeck.

## Història

El vicariat castrense va ser erigit pel regne de Prússia el 1868, però va ser suprimit al final de la Primera Guerra Mundial.
Va ser novament restablert el 20 de juliol de 1933, però al final de la Segona Guerra Mundial l'exèrcit alemany va ser desmantellat i l'ordinariat tornà a ser suprimit.
Va ser novament restablert el 1956, quan el nou exèrcit de la República Federal Alemanya, el Bundeswehr, va ser restablert.
El 21 de juliol de 1986 el vicariat castrense va ser elevat a ordinariat militar, mitjançant la butlla Spirituali militum curae del Papa Joan Pau II.
L'ordinariat té la seu a Berlín, on es troba la catedral de Sant Joan Baptista.

## Cronologia episcopal

* Franz Adolf Namszanowski † (22 de maig de 1868 - 28 de maig de 1872 renuncià)
* Johann Baptist Assmann † (1 de juny de 1888 - 27 de maig de 1903 mort)
* Heinrich Vollmar † (9 de novembre de 1903 - 1913 renuncià)
* Heinrich Joeppen † (1 d'octubre de 1913 - 1 de maig de 1920 renuncià)
* Franz Justus Rarkowski, S.M. † (7 de gener de 1938 - 1 de febrer de 1945 renuncià)
* Joseph Wendel † (4 de febrer de 1956 - 31 de desembre de 1960 mort)
* Franz Hengsbach † (10 d'octubre de 1961 - 22 de maig de 1978 renuncià)
* Elmar Maria Kredel † (22 de maig de 1978 - 30 de novembre de 1990 renuncià)
* Johannes Dyba † (30 de novembre de 1990 - 23 de juliol de 2000 mort)
* Walter Mixa (31 d'agost de 2000 - 8 de maig de 2010 renuncià)
* Franz-Josef Overbeck, des del 24 de febrer de 2011

## Estadístiques

| any | població | població | població | sacerdots | sacerdots | sacerdots | sacerdots |
| any | batejats | total | % | total | clergat secular | clergat regular | batejats por sacerdot |
| 1999 | 69 | 63 | 6 | | 6 | | |
| 2000 | 83 | 79 | 4 | | 4 | | |
| 2001 | 82 | 77 | 5 | | 5 | | |
| 2002 | 80 | 77 | 3 | | 3 | | |
| 2003 | 78 | 71 | 7 | | 7 | | 97 |
| 2004 | 73 | 67 | 6 | | 6 | | 97 |
| 2013 | 67 | 63 | 4 | | 4 | | 91 |

## Vegeu també

* Basílica de Sant Joan (Berlin)

## Fonts

* Anuari pontifici del 2014 i anteriors, publicat a www.catholic-hierarchy.org a la pàgina Diocese of Parral (anglès)
* Pàgina oficial de la diòcesi (alemany)
* Butlla Spirituali militum curae (llatí)
* Esquema de la diòcesi a www.gcatholic.org (anglès)
# Sant Pèire d'Ai

* Per a altres significats, vegeu «Cantó de Sant Pèire d'Ai».
Sant Pèire d'Ai (occità) o Saint-Péray (francès) és un municipi al departament de l'Ardecha (regió d'Alvèrnia-Roine-Alps).
# Tatsiana Xaràkova

Tatsiana Xaràkova (en belarús: Таццяна Валер'еўна Шаракова, en rus: Татьяна Валерьевна Шаракова) (Orsha, Província de Vítsiebsk, 31 de juliol de 1984) és una ciclista en pista belarussa que combina tant la pista com la carretera.
S'ha proclamat Campiona del món en Puntuació, i Campiona nacional en ruta i contrarellotge diversos cops.
El 2012 va donar positiu en un control per dopatge i va ser suspesa amb 18 mesos.

## Palmarès en ruta

* 2005
** Campiona de Belarús en ruta
** Campiona de Belarús en contrarellotge
* 2007
** Campiona de Belarús en ruta
** Campiona de Belarús en contrarellotge
* 2008
** Campiona de Belarús en ruta
** Campiona de Belarús en contrarellotge
** Vencedora d'una etapa al Tour de Bretanya
* 2009
** Campiona de Belarús en ruta
** Campiona de Belarús en contrarellotge
* 2012
** Campiona de Belarús en ruta
* 2016
** Campiona de Belarús en ruta
** Campiona de Belarús en contrarellotge
* 2017
** Campiona de Belarús en ruta
** Campiona de Belarús en contrarellotge
* 2019
** Campiona de Belarús en ruta
** Campiona de Belarús en contrarellotge
** 1r al Gran Premi Alanya
** 1r al Gran Premi Justiniano Hotels
* 2020
** Campiona de Belarús en ruta
** Campiona de Belarús en contrarellotge
* 2021
** Campiona de Belarús en ruta
** Campiona de Belarús en contrarellotge
** 1r al Gran Premi Velo Manavgat

## Palmarès en pista

* 2005
** Campiona d'Europa sub-23 en Persecució
* 2006
** Campiona d'Europa sub-23 en Persecució
* 2011
** Campiona del món en Puntuació
** Campiona de Belarús en Persecució
** Campiona de Belarús en Òmnium
** Campiona de Belarús en Puntuació
** Campiona de Belarús en Scratch
** Campiona de Belarús en Persecució per equips (amb Aksana Papko i Alena Dilko)
* 2012
** Campiona d'Europa en Òmnium
** Campiona de Belarús en Persecució
** Campiona de Belarús en Òmnium
** Campiona de Belarús en Puntuació
** Campiona de Belarús en Scratch
** Campiona de Belarús en Persecució per equips (amb Aksana Papko i Alena Dilko)
** Campiona de Belarús en Velocitat per equips

### Resultats a la Copa del Món en pista

* 2009-2010
** 1a a Cali, en Scratch

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Grimpa-soques fumat

El grimpa-soques fumat (Dendrocincla fuliginosa) és una espècie d'ocell de la família dels furnàrids (Furnariidae) que habita la selva humida, manglars i altres formacions forestals del sud-est d'Hondures, est de Nicaragua, Costa Rica, Panamà, Colòmbia, Veneçuela, Trinitat i Tobago, oest i est de l'Equador, est del Perú, oest, centre i sud-oest del Brasil, Guaiana i nord i est de Bolívia.
# Vampyren

Vampyren (literalment "el vampir") és una pel·lícula muda sueca dirigida l'any 1913 per Mauritz Stiller.

## Sinopsi

El tinent Roberts s'enamora de la germana del seu comandant, Theresa, una dona sense escrúpols que l'enganya per diners i l'obliga a treure una lletra de canvi. La mare del tinent s'ofereix a vendre joies per ajudar-lo a pagar, però no n'hi ha prou. Mata el seu creditor i es veu obligat a fugir a Amèrica. Uns anys més tard, hi aconsegueix una feina com a dissenyador de teatre i al teatre on torna a treballar retroba la Theresa per casualitat, perquè és la protagonista del següent espectacle; encara s'enamora d'ella, però ella no vol saber res d'ell. Aleshores també intenta matar-la; ella està espantada, però torna i el cura fins i tot després que es caigui mentre pinta un decorat. La parella esdevé inseparable.

## Repartiment

* Victor Sjöström: tinent Roberts
* Anna Norrie: la mare del tinent
* Lili Bech: Theresa
* Nils Elffors : l'ordenança del tinent, germà de Theresa
* Agda Helin : la minyona de Theresa

## Producció

Aquesta pel·lícula es va rodar a la segona meitat del mes de maig de 1912. Aquesta és la primera pel·lícula en la qual interpreta Victor Sjöström; aquest immediatament després s'adona de Trädgårdsmästaren en la qual també hi actua. Vampyren és el primer paper real de Lili Bech al cinema. Els rodets de la pel·lícula Vampyren han desaparegut, llevat d'una breu escena de petons entre Lili Bech i Victor Sjöström, el primer primer pla del cinema suec. En aquell moment, els dos actors eren marit i muller a la vida real. S'han conservat les fotografies del rodatge.

## Notes i referències

* ↑ (anglès) Fiche IMDb
* ↑ (suec) Svenska Filmdatabas
# Guillem Cabrer i Borràs

Guillem Cabrer i Borràs (Palma, 1944 - Palma, 3 de juliol de 1990) fou un autor teatral, narrador i poeta mallorquí.

## Biografia

Va néixer al carrer Montenegro de la ciutat de Palma, a l'illa de Mallorca essent el tercer de sis germans que estudiaren al col·legi La Salle. Va cursar estudis eclesiàstics, però els abandonà el 1969, any en què es trasllada a la capital d'Itàlia, Roma, on es llicencia en filosofia. Entre els anys 1973 i 1979 viu a Catalunya, on exerceix de professor de català a les Escoles Minguella de Badalona. Posteriorment, es trasllada a Palma en una casa al centre de la ciutat, al carrer de Santa Clara. Es llicencia en filologia catalana l'any 1984.A la seva ciutat natal, exerceix de professor de llengua i literatures catalanes a l'Escola Universitària de Magisteri i posteriorment, de professor de literatura catalana al Departament de Filologia de la Universitat de les Illes Balears.
Gabriel Cabrer mor el 1990 a causa d'un càncer.

## Obra
### Teatre

* Aina Sacoma; Ajuntament de Palma, 1974 (Premi Ciutat de Palma de Teatre, 1972)
* Els bojos (1976)
* Freturós l'impotent (Premi Born de ciutadella, 1979)
* Varennes (1980)
* Monòlegs (1980)
* Capitel·lo (Premi Ciutat d'Olot, 1979)
* Les roselles diuen no (1981)
* Cinc rondalles i una cançó; Palma: Conselleria de Cultura del Govern Balear, 1990
* Habitació 309; Pollença (Premi Textos teatrals del Teatre Principal de Palma (1989))

### Novel·la

* Merlot Palma: Moll, 1977.
* El minotaure Barcelona: Columna, 1990.

### Narrativa

* Tumbet. Tretze narracions: Felanitx: Ramon Llull, 1976
* Amanda Duçai o la vertadera vida de Catalina Rigo Campos, 1978. (Premi Festa de les lletres de Campos-Joan Ballester de narració (1976))

### Poesia

* Barcelona; Palma: Olañeta, 1978
* Carta Oberta Palma: Olañeta, 1979.
* Tonades d'engelosir Felanitx: Ramon Llull (Espurnes 8), 1980.
* Retrets i pregàries Palma: Cort, 1984.
* Amor somriu de perfil; Barcelona: Columna, 1988.
* Poesia completa (Obra editada); Palma: Sa Nostra-Caixa de Balears, 2000 (Pòstuma)
* Sonets; Palma: Consell de Mallorca-Departament de Cultura i Patrimoni, 2009 (Pòstuma)

## Referències

* 1 2 3 4 5 6 «Guillem Cabrer i Borràs | enciclopèdia.cat». [Consulta: 14 abril 2020].
* 1 2 3 4 5 «Biografia Guillem Cabrer | Associació d'Escriptors en Llengua Catalana». [Consulta: 14 abril 2020].

## Enllaços externs

* Arxiu Guillem Cabrer, Biblioteca de Cultura Artesana
* LITERATURA CATALANA CONTEMPORÀNIA I INTERTEXTUALITAT: EL CAS DE LA GENERACIÓ DELS 70 A MALLORCA
* Documental de Guillem Cabrer
# Guillem Camps Coll

Guillem Camps Coll (Ciutadella, 1946) és un polític menorquí del PP de Menorca.

## Biografia

Fou president de PIMEB (Confederació PIME Balears) entre 1983 i 1988. i conseller del Consell de Menorca entre 1999 i 2007. Des d'agost de 1995 a juny de 1996 fou conseller de Comerç i Indústria del Govern balear i el 9 de juny del 1996 fou nomenat per Jaume Matas conseller de Treball i Formació, càrrec que va ocupar fins a finalitzar la legislatura el juliol de 1999. El 2007 abandonà la política.

## Referències

* 1 2 Dolç i Dolç, Miquel (coord.). Gran Enciclopèdia de Mallorca. Volum 18. Palma: Promomallorca, p. 360. ISBN 84-8661702-2.
* ↑ «Pimeb.net». Arxivat de l'original el 2016-03-03. [Consulta: 19 agost 2009].
* ↑ Història del Consell Insular de Menorca
* ↑ «L'allargada ombra de Gabriel Cañellas». Arxivat de l'original el 2016-03-03. [Consulta: 19 octubre 2021].
* ↑ «Guillem Camps Coll, nombrado consejero de Editorial Menorca». Diario de Menorca. Arxivat de l'[original el 2009-01-08. [Consulta: 19 octubre 2021]. (castellà)
* ↑ Algunos de los que no repetiran el 2007 PDF (castellà)
# Els 125 misteris no resolts de la ciència

Els 125 misteris no resolts de la ciència és un recull de qüestions científiques que es van fer per celebrar el 125 aniversari de la revista Science fundada per Thomas Alva Edison el 1880. Amb el títol Què és el que no sabem? (What Don't We Know?) un número especial de la revista, de juliol de 2005, va presentar les "grans preguntes" de la ciència.
A tall d'exemple:
* De què està fet l'univers? (sobre la matèria fosca)
* Per què necessitem dormir?
Entre els deu misteris referits a la salut humana hi ha:
* Quina és la base biològica de la consciència?
* Per què els humans tenim tan pocs gens?
* Fins a quin punt estan lligats la variació genètica i la salut personal?
* Fins quan es pot estendre la vida humana?
* Què controla la regeneració dels òrgans?
* Com pot una cèl·lula de la pell esdevenir una cèl·lula nerviosa?
* Quins canvis genètics ens fan únicament humans?
* Com s'emmagatzemen i es recuperen les dades de la memòria?
* Podem selectivament suprimir les respostes immunes?
* És factible una vacuna contra la sida?

## Referències

* ↑ http://www.sciencemag.org/sciext/125th/
* ↑ «Science presents the great unsolved scientific mysteries of our time» (en anglès). [Consulta: 9 març 2024].
* ↑ «What don't we know? Science presents the great unsolved scientific mysteries of our time» (en anglès). [Consulta: 9 març 2024].
# Empèuts

Empèuts (francès Empeaux) és un municipi occità del Savès, a Gascunya, situat al departament de l'Alta Garona i a la regió d'Occitània.

## Referències

* ↑ Toponímia occitana
# Vaux-devant-Damloup

Vaux-devant-Damloup és un municipi francès situat al departament del Mosa i a la regió del Gran Est. L'any 2007 tenia 71 habitants.

## Demografia
### Població

El 2007 la població de fet de Vaux-devant-Damloup era de 71 persones. Hi havia 25 famílies, de les quals 8 eren unipersonals (8 dones vivint soles i 8 dones vivint soles), 4 parelles sense fills i 13 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 30 habitatges, 26 eren l'habitatge principal de la família, 1 era una segona residència i 2 estaven desocupats. Tots els 30 habitatges eren cases. Dels 26 habitatges principals, 23 estaven ocupats pels seus propietaris i 3 estaven llogats i ocupats pels llogaters; 1 tenia tres cambres, 7 en tenien quatre i 18 en tenien cinc o més. 18 habitatges disposaven pel capbaix d'una plaça de pàrquing. A 8 habitatges hi havia un automòbil i a 17 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Vaux-devant-Damloup el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 4 | 55 a 59 | 4 |
| 0 | 50 a 54 | 4 |
| 8 | 45 a 49 | 8 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 4 |
| 8 | 25 a 29 | 0 |
| 0 | 20 a 24 | 0 |
| 4 | 15 a 19 | 0 |
| 0 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 53 persones, 43 eren actives i 10 eren inactives. De les 43 persones actives 41 estaven ocupades (25 homes i 16 dones) i 2 estaven aturades (2 dones i 2 dones). De les 10 persones inactives 1 estava jubilada, 5 estaven estudiant i 4 estaven classificades com a «altres inactius».

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Vaux-devant-Damloup a l'INSEE.
* Évolution et structure de la population Fitxa amb el detall de dades de Vaux-devant-Damloup a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.